Държавен вестник, бр. 97, 2025 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  97
му, новият режим ще има за обективен резул­
тат затрудняване на носенето на службата в 
определени звена на армията. Предвидените 
основания за отлагане на отпуска в чл. 198б, 
ал. 3 не обхващат всички възможни случаи, 
при които военнослужещият е бил в обективна 
невъзможност да ползва изцяло или отчасти 
полагащия му се отпуск. Това от своя страна ще 
има за резултат погасяването на тези права на 
военнослужещите на основание чл. 198в, неза­
висимо дали те са имали някаква вина за това.
Фокусирайки се върху последствията от 
проблема – потенциалните възможности за 
злоупотреби с компенсации и отпуски, зако­
нодателят по същество задълбочава истинския 
проблем, свързан с недостига на човешки ре­
сурси в армията. Когато Парламентът създава, 
изменя или отменя правила, той има задъл­
жение да съобрази специалното положение на 
военната служба при минимално засягане на 
трудовите права на военнослужещите. От една 
страна, новите регулации относно допустимата 
междуседмична почивка, възможностите за 
компенсиране на извънреден труд и пр. се от­
клоняват значително от разпоредбите в Кодекса 
на труда и в Закона за държавния служител. 
От друга – уредбата относно ползването на 
отпуските става в известен смисъл аналогична 
на тези общи правила. И в двата случая обаче 
не са уредени необходимите изключения, които 
биха гарантирали упражняването на тези въз­
можности в пълен обем от определени катего­
рии военнослужещи, което в крайна сметка би 
било в интерес на военната служба като цяло. 
Нееднократно Конституционният съд в своята 
практика подчертава, че законодателят дължи 
да уреди сходните случаи по еднакъв начин, 
а различните – по различен, тъй като само по 
този начин може да се гарантира равенството 
пред закона и да се осигури справедливост в 
обществото (Решение № 3 от 2013 г. по к.д. 
№ 7 от 2013 г.; Решение № 10 от 2022 г. по к.д. 
21/2021 г.). Поради тези причини считам за не­
годни приетите законови средства за постигне 
на иначе легитимните цели относно подобряване 
на реда за компенсиране с намалено служебно 
време, както и относно условията за ползване 
и отлагане на платения годишен отпуск.
Уважаеми народни представители,
Това са мотивите ми да упражня правото си 
по чл. 101, ал. 1 от Конституцията на Република 
България, като върна за ново обсъждане § 28, 
т. 2, § 33, т. 2, както и § 38, § 40 и свързаните 
§ 39 и § 41, както и § 42, § 43, § 44, § 45, § 63, 
т. 2 от Закона за изменение и допълнение на 
Закона за отбраната и въоръжените сили на 
Република България, приет от 51-вото Народно 
събрание на 30 октомври 2025 г.
Президент на Републиката: 
Румен Радев
6533
УКАЗ № 215
На основание чл. 101, ал. 1 от Конституцията 
на Република България 
П О С Т А Н О В Я В А М :
Връщам за ново обсъждане в Народното 
събрание Закона за изменение и допълнение 
на Закона за административното регулира­
не на икономическите дейности, свързани с 
нефт и продукти от нефтен произход, приет от 
51-вото Народно събрание на 7 ноември 2025 г.
Издаден в София на 12 ноември 2025 г.
Президент на Републиката: 
Румен Радев
Подпечатан с държавния печат.
Министър на правосъдието:
Георги Георгиев
МОТИВИ
за връщане за ново обсъждане в Народното 
събрание на разпоредби от Закона за изменение 
и допълнение на Закона за административно­
то регулиране на икономическите дейности, 
свързани с нефт и продукти от нефтен произ­
ход, приет от 51-вото Народно събрание на 
7 ноември 2025 г.
Уважаеми народни представители,
В началото на 2023 г. 48-ото Народно съб­
рание въведе фигурата на особения търговски 
управител (ОТУ) в Закона за административ­
ното регулиране на икономическите дейности, 
свързани с нефт и продукти от нефтен произход. 
Според мотивите на законодателя (вх. № 48-
254-01-84 от 2.12.2022 г.) ОТУ трябва да действа 
като особен представител на държавата, който 
се назначава в условия на неотложност при 
възникнала заплаха за националната сигурност 
или други изрично посочени рискове от подобно 
естество и е натоварен да поеме временно опе­
ративното управление на предприятие, което е 
част от критичната инфраструктура на страната. 
Тъй като чрез ОТУ държавата действа в 
условията на неотложност и нарушава правата 
на собствениците на засегнатите предприятия, 
ограниченията са допустими само ако са нало­
жени със закон и са пропорционални спрямо 
преследваната от държавата цел. Именно от 
тази гледна точка законът от 2023 г. въвеж­
да едновременно с ОТУ и редица гаранции 
за защита на правата на засегнатите лица, 
най-важните сред които са: законово определен 
срок на действие на ОТУ, възможност само за 
еднократно удължаване на срока, съдебен кон­
трол върху относимите актове на държавните 
органи, изрична забрана ОТУ да осъществява 
определени сделки с активи на поверените му 
за управление предприятия.
След промените в закона от 2023 г. стана ясно, 
че за да може институтът на ОТУ да заработи 
на практика, е необходимо законодателната 
рамка да се развие, допълни и усъвършенства.